પ્રાપ્ત માહિતી મુજબ રાજ્યના છેવાડે આવેલ ડાંગ જિલ્લામાં સોમવારે અચાનક વાતાવરણમાં પલટો આવી જતા ગિરિમથક સાપુતારા, મુખ્ય મથક આહવા, સુબીર અને વઘઇ સહિતના અમુક પંથકોમાં ભારે સુસવાટામાં વાવાઝોડા સાથે કોઇક ઠેકાણે ધોધમાર તો કોઇક ઠેકાણે મધ્યમ તો કોઇક ઠેકાણે ઝરમરિયો કમોસમી વરસાદ તૂટી પડતા સર્વત્ર ગામડાઓના માર્ગો ઉપર પાણીની રેલમછેલ થઈ  હતી, જેમાં ડાંગ જિલ્લામાં સોમવારે સવારથી સાંજ સુધી પડેલ વરસાદના પગલે આદિવાસી ખેડૂતોના ખેતરોમાં ઊભા શિયાળુ પાકો સહિત શાકભાજી અને ફળફળાદીને જંગી નુકશાન થયું છે.